CELEX: 62007CO0231
Language: sk
Date: 2008-05-14 00:00:00
Title: Uznesenie Súdneho dvora (ôsma komora) zo 14. mája 2008.#Tiercé Ladbroke SA (C-231/07) a Derby SA (C-232/07) proti Belgickému kráľovstvu.#Návrh na začatie prejudiciálneho konania: Cour d’appel de Bruxelles - Belgicko.#Rokovací poriadok - Článok 104 ods. 3 prvý pododsek - Šiesta smernica o DPH - Článok 13 B písm. d) bod 3 - Oslobodenia od dane - Pojmy ‚vklady‘ a ‚platby‘ - Nepriznanie oslobodenia od dane.#Spojené veci C-231/07 a C-232/07.

Uznesenie Súdneho dvora (ôsma komora) zo 14. mája 2008 – Ladbroke a Derby/Belgické kráľovstvo
      (spojené veci C‑231/07 a C‑232/07)
      „Rokovací poriadok – Článok 104 ods. 3 prvý pododsek – Šiesta smernica o DPH – Článok 13 B písm. d) bod 3 – Oslobodenia od dane – Pojmy ‚vklady‘ a ‚platby‘ – Nepriznanie oslobodenia od dane“
      Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Oslobodenia upravené v šiestej smernici [smernica Rady 77/388 článok 13 B písm. d) bod 3] (pozri body 22, 24, 25 a výrok)
      Predmet 
      
         
               Návrh na začatie prejudiciálneho konania – Cour d’appel de Bruxelles – Výklad článku 13 B písm. d) bod 3 šiestej smernice
                  Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém
                  dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Oslobodenie transakcií,
                  vrátane ich dojednávania, týkajúce sa vkladov a platieb – Stávky, lotérie a iné formy hazardných alebo peňažných hier – Poskytovanie
                  služieb „buralistes“ poverených prijímaním stávok na účet mandanta a vyplácaním prípadných výhier stávkujúcim – Možnosť oslobodenia
                  uvedená v článku 13 B písm. d) bod 3?
               
            Výrok 
      Pojmy „plnenia vrátane sprostredkovania týkajúce sa vkladov [a] platieb“, uvedené v článku 13 B písm. d) bod 3 šiestej smernice
         Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém
         dane z pridanej hodnoty: jednotný základ jej stanovenia, sa majú vykladať v tom zmysle, že sa netýkajú poskytovania služieb
         mandantárom, konajúcim na účet mandanta, ktorý vykonáva činnosti prijímania stávok na dostihy a iné športové podujatia, spočívajúce
         v tom, že mandatár prijíma stávky v mene mandanta, zaregistruje stávky, potvrdí klientovi vydaním lístka, že stávka bola uzavretá,
         vyberie peniaze, vyplatí výhry, pritom berie na seba zodpovednosť voči mandantovi iba za správu vybratých prostriedkov, ako
         aj za ich krádež a/alebo stratu, a dostáva odplatu vo forme provízie od mandanta za túto činnosť.